5. Јун 2015.

Часопис ученика четвртог разреда ОШ „Иван Горан Ковачић“

Станишић

Свашта!

Што пре почнемо, пре ћемо завршити!

Још само 180 дана!

Једва сам чекала!

Почиње школа! Почиње школа!!!!

И ја мислим.





У понедељак 1. септембра 2014.

III1 и једини постао је IV1 и једини.

Бројно стање – променљиво!

Септембар – 21 ученик. Ермина је као понављала разред па није више са нама, а нама су као дошле Туркијана и Ванеса.

Октобар – 22 ученика. Крајем октобра вратила се Ђина.

Децембар – 21 ученик. Крајем децембра, ничим изазвана, отишла нам Јована.

Март – 20 ученика. Отишла нам и Ђина!

Април – 18 ученика. Званично признали да се Ванеса и Туркијана не могу бројати у наше ученице.

Браво за вас 18 што сте издржали целу годину!

\*\*\*

Уџбеници ( сви осим енглеског ) и даље бесплатни и на потпис.

\*\*\*

Ево ко је (м)учио децу у четвртом разреду:

* Учи – српски, математика, природа, музичко, ликовно, физичко, чос, допунска, додатна, грађанско ( 11 ученика ) и све остало што јој је пало на памет.
* Никола Стојанац – енглески, секција ( енглески језик).
* Татјана Вулиновић (звана наставнице или Тања ( зависи ко је зове)) – од играчке до рачунара и ликовна секција.
* Немања Војводић – верска настава православна ( 7 ученика, са часова излазио насмејан, ведар, препорођен )
* Антал Егеди – верска настава католичка ( 1 ученик, онај што је редовно ишао прошле године, а она два нередовна ...ха! )

Распоред часова – одличан!

Омиљени дани

* Понедељак – јер имамо чос и рачунаре.
* Уторак – јер имамо физичко и бурек за ужину.
* Среда – јер имамо ликовно и ( ко не зна математику ) само 4 часа ( али то само на папиру ).
* Четвртак – јер имамо физичко, еурокрем за ужину и ( ко зна математику ) само 4 часа ( и то само на папиру ).
* Петак – кифле, грађанско/верска, физичко!

Спреман?

Спреман!

У здрављу да га завршимо!



Сретан нам четврти разред!

СЕПТЕМБАР...



На сву срећу и ове године смо платили осигурање.

Што се хигијене тиче, покушавали смо, није да нисмо. Неки су уредно куповали сапун, убрусе да би их могли користити... Неки су их уредно користили... А неки су само уредно куповали...

Куповали смо „Школарац“ ( 1 000 динара прво полугодиште и 1 000 друго ).

Биљке смо вратили у школу и добили прве петице из природе.


Петице смо добили и из

* српског ( јер смо рецитовали и глумили на завршној приредби у 3. разреду ),
* музичког ( јер смо на истој приредби певали и свирали )
* и из ликовног ( јер смо спремали сценографију и реквизите за приредбу) .



3. 9. гледали смо представу „Принц без мираза“. Представу је спремила библиотекарка Франсоаз Молнар, а глумили су ученици наше школе.

5. 9. имали смо иницијални тест из математике. На тесту је било 20 задатака. Најбоље је урадио Стефан, 19 задатака тачно или 95%. Најмањи број тачних задатака је 6 или 30%. Просечан број тачно урађених задатака је 12 или 60%. Сви задаци су решавани, три задатка су знали сви урадити, није било задатка којег нико није знао решити.






10. 9. почело је упознавање наставника који ће нам предавати у петом разреду. Први наставник којег смо упознали је наставник географије, Влада Ђурковић. Час смо имали у кабинету географије.



У септембру је Ана сломила руку. Гипс је носила до 7. 10.

Писали смо саставе...



Оџачар вулкана

Ја сам оџачар вулкана. Волим да радим тај посао зато што је занимљив. То је најбољи посао на свету.

Пре неки дан запушила се рупа у вулкану. Брзо сам дотрчао и отпушио је. Од алата имам ашов средње величине, чекић и четку. Мој посао је лак. Кад чујем да се вулкан запушио, или слично, одмах отрчим и одрадим свој посао. Када су људи видели како чистим вулкан, били су одушевљени, а градоначелник ме је прогласио за највреднијег човека у граду. Нисам веровао да ће то да се деси. Сутрадан сам ишао да проверим да ли је све у реду, оклизнуо сам се и замало да сам упао.

Најлепше ми је било кад су ме прогласили највреднијим човеком, а најружније кад сам могао да упаднем у вулкан.

**Андреј**

Мој посао

Ја сам фарбар трава. То је један занимљив посао. Изабрала сам га зато што волим да фарбам, то ми је хоби.

За мој посао потребне су ми фарбе у зеленој боји и четке за фарбање. Имам једну четку која ми је омиљена, а и доноси ми срећу. Кад узмем неку другу посао ми не иде и теже ми је радити, а кад узмем срећну четку онда све иде лако. Фарбање трава није тежак посао. На посао одлазим рано ујутро, онда узимам алат и радим. Једном сам узела фарбу, отворила је и – БУМ! Експлодирала је!!! То је било и добро и лоше. Добро је што се онда сва боја разлила по трави па је било мање посла, али лоше је то што се боја разлила и по дрвећу, по кућама. Морала сам све да чистим.

Моја бака каже да је тај посао глуп, али мене баш брига шта други мисле. Ја га волим. Могу да одустанем од посла, али нећу!

**Кристина**

Мој посао

Ја сам фарбар трава. Изабрала сам тај посао зато што волим да бојам.

За тај посао ми треба зелена и жута боја. Ја свој посао обављам одлично. Уживам у њему. Сваки лист је друге боје. На посао идем по два пута у три годишња доба. Зими не радим зато што тад снежне пахуљице покрију траву. Али не радим ја мало. Преко целе зиме мутим боје да бих била спремна да радим кад се отопи снег. Фарбам траве целог света. Идем из Кине у Америку и тако даље. Прво фарбам по њивама, па селима, па градовима.

Најлепша ми је зима, јер тада не путујем него сам код куће и спремам боје.

**Елена**






Мој посао

Мој сан је одувек био да постанем учитељица птицама. Одабрала сам баш то јер је певање мој живот.

Од алата немам ништа осим једног штапића. Посао је скроман, плата ми је три зрна грашка. Свој посао обављам тако што отпевам песму, а птице све то понове. Рекла сам – скроман посао. Ове птице нису као друге. Морају носити костиме човека. Имамо правила. Сваки дан птице морају свирати по две песме, морају имати посебне инструменте, не смеју летети по школи и свако мора имати вилу за помоћника. Дакле, живот птица је тежак.

Имала сам интересантан случај у школи. Једна птица је снела јаје и из тог јајета излегла се мала беба птица. Надам се да више нећу имати чудних ситуација на часовима.

Таца





Majstor za cvetne mirise

Ja sam majstor za cvetne mirise. Kad sam imala četiri godine jako sam volela da berem cveće koje lepo miriše.

Kad sam završila fakultet, odlučila sam da postanem majstor za cvetne mirise. Imam jednu činiju u koju mogu da stavljam razne biljke i voće. U činiji mutim ono što stavim i dobijam razne biljne mirise. Svoj posao obavljam veoma lako, ali nekad malo pogrešim sa sastojcima. Skupljala sam voće i nekoliko biljaka. Kad sam sve to sakupila, otišla sam kući. Počela sam da ubacujem sastojke u činiju i počela sam da mutim. Završila sam i miris je lepo mirisao. Otišla sam na livadu gde ima puno cveća. U ruci sam držala punu činiju mirisa. Polako sam je nagnula i rasipala miris po cvetovima. Ubrala sam dosta cveća da bih ga prodavala na pijaci. Sutradan sam otišla na pijacu rano. Prodavala sam cveće koje je mirisalo mojim mirisom. Prodala sam sve cveće i zaradila sam puno para. Kući sam došla vesela.

Najviše mi se sviđa kad berem mirišljavo cveće. Volela bih da nastavim da se bavim ovim poslom**.**

**Bojana**





Мој посао

Ја сам оџачар вулкана. Када сам био мали волео сам да гледам вулкане како еруптирају, па сам изабрао баш овај посао.

Од алата имам велику оџачарску четку и мали ножић за скидање скореле лаве уз ивице вулкана. Свој посао обављам тако што сачекам да вулкан еруптира, а онда га мало отпушим четком. Кад скинем лаву са ивица кратера, морам да избацим прашину. Још мало почеткам и ако је потребно још једном скинем лаву са ивица. Избацим прашину помоћу четке, ошмирглам му ивице и мој посао у вулкану је завршен.

Најлепше што ми се десило у послу било је када је један вулкан био скоро чист па сам сав посао у њему завршио за само пола сата**.**

**Стефан**

Odžačar vulkana


Biti odžačar vulkana je težak posao. Zato sam ja odžačar vulakna. To sam oduvek želeo biti jer svaki put si u prvom redu za spektakl.

Od alata imam dugu žičanu četku, ašov i lopatu. Kad uzmem četku, spustim se na dno vulkana i onda četku guram gore dole. I onda, kad to uradim, odem u podnožje i natovarim kolica zemljom. Odem gore i istresem zemlju u vulkan. I tako nekoliko puta gore dole. Onda uzmem zaštitno odelo i četku, odem u vulkan i detaljnije obavim posao.

Jednom kad sam išao na posao neki čovek je radio umesto mene i nije dobro radio tako da je spržen.

**Filip**

ОКТОБАР...



...Дечја недеља

|  |  |  |
| --- | --- | --- |
| Понедељак | Црвени дан | Шарени полигон  Изложба кућних љубимаца  Квиз „Ја сам читао, читала Школарац“ |
| Уторак | Жути дан | Маскенбал |
| Среда | Плави дан | Луде фризуре  Излет |
| Четвртак | Зелени дан | Олимпијада  Изложба фотографија |
| Петак | Бели дан | Пријем првака у Дечји савез  Граничари - такмичење |

Дајана Р. – Mени се највише свидео маскенбал зато што је био смешан, занимљив и зато што је било пуно костима.

На излету ми је било супер зато што смо ишли да шетамо и зато што смо видели пачје језеро.

Волела бих да је била колачијада и да смо имали још један квиз.

Нина- Највише ми се свидела олимпијада и граничари. Олимпијада зато што сам видела много игара, а граничари зато што смо се играли са другарима.

Мени су се све активности свиделе. На излету је било фантастично.


Ја бих волела да убаце бициклизам.



Кристина - Мени су се све активности свиделе, али највише ми се свидео излет зато што смо се тамо играли, шетали се по брдима, видели смо браон и белог коња. Ишли смо на пачје језеро и шетали поред бара.

На излету ми је било одлично, само ми се није свидело кад сам замало упала у бару, и није било пуно хлада.

Волела бих да смо имали такмичење у томе ко најлепше чита и пише.



Каменко – Мени је било најлепше кад ми је Филип рекао да је лопта упала у трску па су је вадили из воде. Волео бих да буде колачијада.

Андреј – Најлепше активности су ми луде фризуре, граничари и олимпијада.

Нема тога што ми се није свидело, све је било забавно и лепо.

На излету ми је било најлепше, зато што сам могао играти фудбал, свидело ми се такође кад смо Лука и ја шпијунирали учитељицу и остале ученике.

Волео бих да је била колачијада, а такође и крос!!!



Филип – Највише ми се свидела дечја олимпијада, квиз, љубимци јер је на олимпијади било забавно, на квизу сам био прво место, и на љубимцима 1.

Није ми се свидео шарени полигон јер смо цртали тему.

На излету је било супер, само још да нисам упао у канал.

Волео бих да је било дечје пијаце.

Ако га напуцам прорадиће му зупчаници.





Стефан – Највише ми се свидео квиз, зато што смо се забавили и моја екипа је победила.

Није ми се свидео шарени полигон јер сам се ожуљао и не волим да цртам.

На излету сам се провео лепо, Андреј и ја спојили смо ћебад и ту одмарали и играли шах. Нека деца и учитељица су се картали, неки играли фудбал и ишли смо у шетњу. Андреју је два пута лопта упала у воду и Лука и ја смо је извукли.

Волео бих да је била, а није, дечја пијаца.



Бојана – Активност која ми се највише свидела је маскенбал, зато што се на њему мора бирати најбољи костим и сви се потруде да нешто освоје.

Мени су се све активности свиделе.

На излету ми је било супер, највише када смо шетали по ливади, били на брегу, спуштали се код пачјег језера, у једној кућици смо се сликали, и кад смо пришли белом коњу.

Ја бих волела да је била колачијада.



Ивана – Моја најлепша активност била је представа. На излету је било добро, али касније мало лоше, али ништа страшно. Волела бих да буде колачијада зато што се једу колачи.





Дајана Н. – Мени се највише свидело кад је био шарени полигон.

Није ми се свидела изложба фотографија. На излету ми је било најлепше.

Волела бих да је била колачијада.







Душан – мени се највише свидео квиз, љубимцим, излет, граничари, зато што су биле најзабавније активности.

Мени се није свидео маскенбал и фризуре зато што нисам имао у шта да се маскирам и нисам имао шта да направим за фризуру.

На излету је било у почетку досадно, али касније је постајало све забавније и забавније .

Ја бих волео да је била колачијада.

Лазар – Највише су ми се свидели граничари зато што смо се поделили у мешовите екипе са трећим разредом и борили за прво место. Све активности су ми се свиделе.

На излету је било лепо, занимљиво је било кад је Ивана упала у канал.


Лука – Највише су ми се свиделе луде фризуре, шарени полигон, излет и граничари зато што су све то спортске активности.

Није ми се свидео маскенбал зато што нисам био ништа.

На излету ми је било добро зато што смо играли фудбал, ишли у шетњу, ишли у неку стару кућу, ишли да видимо пачје језеро и Андреј и ја смо шпијунирали цео разред.

Желео бих да имамо дан у природи да се мало играмо.

Ана – Највише ми се свидео квиз, граничари излет и представа. Забавили смо се.На излету смо се шетали, ишли до пачјег језера, шетали по гумама, било ми је одлично.




Таца – Прошле недеље је била дечја недеља. Има једна активност која ми се свиђа. Ту увек учествујем. То је маскенбал. Ове године сам била Јапанка. Свиђа ми се зато што кад се маскирам, осећам да сам то у шта сам се маскирала.Две активности ми се не свиђају и никад неће. Изложба љубимаца ми се не свиђа зато што немам љубимца. Не свиђају ми се граничари зато што смо изгубили.На излету је било лепо. Сви смо се лепо дружили. Ивана и Филип су упали у канал. Кика, Елена, Филип, Душан и ја смо нашли рог.Волела бих да је била колачијада, али на жалост није била. Надам се да ће бити следеће године кад већ није била ове.

И за све оне којима је недостајала колачијада... Пријатно!

|  |  |
| --- | --- |
| Ученици који су активно учествовали | |
| Активност | Ученици |
| Шарени полигон | Сви |
| Квиз  „Ја сам читао, читала Школарац“  https://encrypted-tbn3.gstatic.com/images?q=tbn:ANd9GcTMSXxpx77mgOkfjmK7cCCtHiaONn6xQjmqp2mcDc3TAaTdLwDJ | 1. место „Гиносаји“, Стефан, Филип, Елена, Зорана  2. место „Господари“, Каменко, Душан, Лука, Милица  3. место „Сваштара“, Дајана Н., Ана, Јована, Ивана  4. место „Другарице“, Дајана Р., Николина, Кристина, Татјана  http://th01.deviantart.net/fs70/300W/i/2011/306/a/a/black_cat_vo2_by_littlepainkiller-d4eocsw.png |
| Љубимци | 1.место Филип са златном рибицом  2.место Душан са папагајима  Стефан ( мачка ), Јована ( мачка ) |
| Маскенбал  http://www.alo.rs/resources/img/08-06-2013/single_news/536499-12.jpg | 1.место Дајана Р. – Шумска вила  1. место Елена – Марија Антоанета  http://zena.blic.rs/data/images/2010-11-10/11487_shutterstock_50453983.jpg?ver=1289396648  Таца – Јапанка  Кристина – вештица  Зорана – слонић  Дајана Н. – мачкица  Душан – тигар  Милица – куварица  Стефан - пчела |
| Луде фризуре | 1.место Дајана Н.  Стефан, Николина, Филип, Андреј, Лука, Милица, Таца, Елена, Дајана Р. |
| Излет | Сви |
| Олимпијада  http://www.nonstopshop.rs/cms/flick/prodimg/mediadb/largeimg/550367.jpg | Стефан и Лука – кликери  Андреј и Филип – човече, не љути се  Елена и Зорана – шантика  **\*Зорана – олимпијска победница!** |
| Пријем првака у Дечји савез | Ивана глумила у представи Плашљиви зец |
| Граничари  http://zelenaucionica.com/wp-content/uploads/2014/08/555.jpg | Сви ученици трећег и четвртог разреда подељени у три екипе.  1.место Андреј, Елена, Кристина, Јована, Дајана Р и остали  2.место Душан, Лука, Бојана, Лазар, Каменко и остали  3. место Стефан, Николина, Зорана, Филип, Таца и остали... |

Браво, народе!



\*Сваки дан у одговарајуће боје били су обучени Душан, Кристина, Нина, Дајана Р., Милица и учи.


Одржан је јесењи крос.

Дајана Н.

и Лука

Зорана и Филип

Ана и Андреј





У октобру смо писали први писмени из српског.


Један јесењи дан

Јесен је почела, дани су све краћи и хладнији. Лишће опада са дрвећа, по кућама се ложи ватра. Сваки дан је другачији, некад киша лије ко из кабла, а други пут зубато Сунце обасјава село.

Данашњи дан је почео кишом која се сливала низ кровове умивала прљави бетон испред кућа. Лишће скупљено по каналима је мокро. Деца више не могу да скачу по њему. Локве пуне гњецавог блата су свуда по улицама. Ветар разноси труло грање са дрвећа и бакарно лишће. Тмурно небо покрива видокруг. Бесни облаци љутито плове небом тражећи мир. Голо дрвеће се њише лево, десно без престанка.

Ја волим овакве дане јер нема шта да ме натера да изађем напоље, и онда радим све што треба за школу.

5



Филип



Један јесењи дан

Данс је прави јесењи дан. пада киша и дува јак ветар.

Ветар дува снажно да имам утисак да су свуда око мене вукови који завијају. Гране се њишу тако јако, сваког минута мислим да дрво пада. Хладан јесењи ветар покушава да разнесе лишће које је утабала крупна киша. Киша умива велику сочну бундеву осталу у башти и прави барице. Мирис лишћа се једва осети. Труло лишће се прилепило уз блатњаву улицу. Мале птице су се стисле у својим гнездима. Мама птица их је покрила топлим крилом. Љигаве глисте пузе око барица. Птичице их љубоморно гледају из својих гнезда.

И ово је један уобичајен јесењи дан. Ја овакве дане не волим, али ко мене пита.

5

Елена

НОВЕМБАР...



3. 11. имали смо малу радну акцију. Почупали смо траву по


свим баштицама, покупили смеће и почистили двориште.

11. 11. имали смо слободан дан – празник!

15. 11. била је радна субота, распоред од уторка.

17. 11. велика радна акција – почупали смо осушено сезонско цвеће у свим баштицама и пограбили земљу, орезали руже, огрнули их, орезали жбун код сале, покупили смеће, пограбили лишће и почистили двориште. Вала смо се нарадили!

Какве везе кошарка има с радном акцијом? Никакве! Нека деца су се током акције уморила па су се одмарала тако што су се пењала на кош. На крају акције једно дете, које овом приликом нећемо именовати, Андреј, скочио је са коша и разишли смо се у здрављу...Па, бар смо тако мислили!



17. 11. наставници су штрајковали, часови су били скраћени 15 минута, а ми смо се упознавали са наставницом биологије, Александром Радиновић.

25. 11. опет су наставници штрајковали, а ми смо се упознавали са наставником физичког, Илијом Бижићем. Сазнао је да су нам омиљени предмети физичко и математика.

Писали смо саставе....

Moj pronalazak menja svet

Ja sam profesor Luka. Izumeo sam megaton. Taj izum može da ispuni i najčudnije želje. Izumeo sam ga da bi promenio svet, ali možda se desi i da ga uništi. Nadam se da niko neće zaželeti tako glupu želju.

Kada zaželiš želju, megaton zasvetli ako je želja dobra ili pravedna, a ako je želja pohlepna ili za uništenje sveta, zacrni. Moj izum je kockast i obojan u crno, a u sredini ima krug plave boje. Kad zaželiš želju, ona ti se ostvari. Kad sam ostavio megaton u školi, neki dečak ga je uzeo i zaželeo da bude poplava. Ja sam čuo šta je rekao, pa sam poželeo da prestane poplava. Megaton je bio prazan pa sam ga brzo napunio u školi, i ponovo sam zaželeo da ne bude poplava.



Voleo bih da se ovo nikad nije desilo, da niko nikad

nije poželeo nešto loše. Zato sam uništio megaton.


Luka


Moj pronalazak menja svet

Ja sam Filip Ležaić i bavim se pronalascima. Hteo sam da napravim spravu XY5431 koja može da spali sve, ali sam napravio XQ15.

XQ15 je sprava koja uključuje u rad 100% mozga. Pronalazak sam isprobao na zamorčetu u labaratoriji – svinji. Svinja je postala veoma pametna, čak pametnija od mog najvećeg neprijatelja. Otišao sam u svet s tim pronalaskom. Svi ljudi su hteli da ga isprobaju. Ja sam im svima to omogućio, i odjednom su kockari dobijali pare, svi maturanti su uradili odlično testove... Ali sve ima svoju tamnu stranu. Dešavalo se sve što su ljudi pomišljali. Na kraju su sve banke, pošte, riznice bile opljačkane. Gradovi su bili uništeni, nigde nije bilo sigurno. Tako je bilo godinama, dok se ja nisam setio da sve nestane kako i nastane. Uzeo sam spravu, malo je doradio da sve može da se vrati kako je i bilo, i ponovo otišao u svet i svima govorio da će biti još pametniji. Ljudi su bili iznenađeni time i svi su koristili spravu, i svi su se vratili u normalu, koristili 10% mozga. Ceo svet se izgradio ponovo i bio je mnogo lepši. Spravu smo istopili jer je bila od metala.

Ta sprava mi se na početku svidela, ali sad mi je drago što je uništena.







Ja sam Andrej Žunić i predajem istoriju u školi. Jedne noći čitao sam knjigu koja ima hiljadu strana. Na 500. strani video sam staklenu jabuku koja se nalazi u piramidi i ako ispadne, ceo svet će nestati. Odmah sam krenuo da je tražim. Tražim tu jabuku zato što će zemljotres, a ako jabuka padne...

Do tamo ima 200 kilometara, a ja sam prešao 100. Drugi dan, gladan sam i žedan. Pojeo sam jednu zmiju i popio malo vode iz reke. Napokon sam stigao. To je najveća piramida u pustinji. Ušao sam u nju, svuda okolo su hijeroglifi i sanduci. Našao sam jabuku. Zemlja se počela obrušavati. Krenuo sam da bežim, ali je pao kamen na mene. Onesvestio sam se. Kad sam se probudio, oko mene su bili zli vojnici. Uhvatili su me i vozili negde. Srećom, sakrio sam jabuku. Odjednom je jabuka zasvetlela, i pisale su tri moći. Prva moć je da budem nevidljiv, druga moć da mogu da letim i treća moć da budem sitan. Izabrao sam da budem nevidljiv. Istukao sam vozača i suvozača. Preuzeo sam volan i krenuo ka muzeju.



Kada sam stigao u muzej, predao sam jabuku i

oni su je stavili u staklenu kocku. Svi su govorili

da sam junak.

Nadam se da ću opet otići u takvu avanturu.

ДЕЦЕМБАР...

У децембру смо упознали остале наставнике

10. 12. наставницу музичког, Марију Томашевић Арсић ( научили песму Сретна Нова година )

11. 12. наставника српског, Небојшу Стојилковића,

12. 12. наставницу техничког, Љиљану Стојковић, и наставницу енглеског,Светлану Калјџић,



15. 12. наставницу немачког, Јелену Пашти,

17. 12. наставницу ликовног, Зорку Шапоња,

18. 12. наставницу математике, Кристину Гундић.

22.12. одржали смо зимску приредбицу. За ту прилику направили смо камин и осликали кулису.

23. 12. посетили смо сеоску библиотеку . Библиотекарка нам је приредила квиз „Да те питам“. Били смо подељени у две групе „Супермени „ и „Винери“. „Винери“ су победили.

Писали смо други писмени из српског.

Од датих речи саставити причу: голуб, корпа, дечак, старица, звук, изненађено, усплахирено, сребро, лелујати.


Дечаков голуб

Дечак је имао голуба који се звао Гукало. Он је био добар голуб, увек је слушао шта му дечак говори.

Дечак Милан га је водио свуда, на свакаква славља, голуб је био миран и послушан, сви су му се дивили, чак и људи из продавнице кућних љубимаца. Дечак је нашао голуба код неке старице. Узео га је јер је имао слово М на леђима. Голуб се био почео оглашавати, а дечак га је изненађено слушао. Ипак једном, голуб је побегао од дечака. Милан га је звао, нигде га није могао наћи. Тражећи га почео је лелујати градом. После дужег времена дечак је нашао сребрну пиштаљку. Дувао је у пиштаљку и његов голуб се нашао поред њега. Дечак је усплахирено стајао у месту. Сачеко је да се голуб смири и смести на његовом рамену. Донео га је до куће и ставио у кавез, а пиштаљку у посебну кутијицу јер је разумео да је то невероватна играчка.

Дечак је имао голуба док није остарио. Онда је голуб угинуо, а Милан је заплакао и сахранио га.

Филип ( 5 )






Добрица и голуб

Некада давно живео је добродушан дечак. Добио је надимак Добрица. Волео је да се игра у природи где би остајао до увече.

Једном се на ливади срео са старицом. Она му је рекла да иза три брда постоји голуб који говори шта је најпаведније, шта треба да се уради да би сви били срећни. Он без речи оде кући по корпу за пикник,а онда да тражи голуба. Чуо је звук песме. Питао се да ли га производи праведна птица. Погледао је у небо и видео да је то била она. Много се радовао, али је размишљао како да је ухвати. Поставио је замку надајући се да ће добити то што жели. После неколико сати схватио је да птица не жели да буде ухваћена. Тужно је кренуо кући. Птица му одједном слете на раме. Изненађен Добрица скочи од среће. Голуб му даде сребрно перо и рече да га је ухватио да би остао ненаграђен. Перо се поче лелујати и претвори се у колач. Добрица га је појео. Птица одлете. Вратио се на ливаду и старица га је питала да ли је нашао голуба. Дечак је рекао да јесте, али да је голуб брзо одлетео. Старица се усплахирено насмејала.

Ново пријатељство са голубом овом дечаку је добро дошло. Увек је био срећан. Често је ишао код голуба пријатеља и дружио се с њим.



Стефан ( 5 )

Мали бели голуб

Једном давно живела породица белих голубова. Ти голубови су живели на једном крову. Много су волели да се праве важни због своје беле боје, па су одлучили да прелете цео свет да би их људи видели и дивили се њиховој лепоти.

Најмлађи голуб још није знао да лети. То га је много бринуло зато што голубови крећу сутра рано у зору. Голупчић није одустајао од вежби за летење. Вежбао је целу ноћ, али џабе. Кад је дошло време за пут, мама голубица је своју бебу унела у кућу дечака. Није хтела да се њена беба и она муче цео пут. Сви голубови су отишли, а мали голуб је остао. Уз пут, мама голубица је наишла на лепо сребрно перје. Узела је једно перо и кренула даље. На дрвету је видела заглављеног змаја. Откинула је мало тканине и понела са собом. Замишљала је како се њен голупчић радује стварима које му је нашла. У граду је нашла корпу. Помислила је: „Како би било згодно да ту убацим ове ствари.“ Узела је корпу и отишла даље. На једној згради лелујала је заставица. Голубица је дошла до ње, откинула је и спремила у корпу са осталим стварима. Голубови су прелетели скоро цео свет. У једном селу једна старица је носила златник. Голубица га је одмах отела. Старица се јако уплашила.

Кад се вратила кући мали голуб се толико изненадио и обрадовао поклонима. Срећно је загрлио маму, и мама њега, а срце му је усплахирено тукло. Када је научио да лети, надокнадио је све што је пропустио док су одрасли голубови летели.

Елена ( 5 )

24. 12. неки од нас били су на распусту, а неки су долазили на допунску ( опет не сви којима је заказано )...




26. 12. добили смо књижице.

Сретни и весели трошили смо распуст најбоље што можемо.

ЈАНУАР...

23. 1. посетили смо сеоску библиотеку и групно се учланили, заменили књиге, добили на поклон распоред часова са радним временом



библиотеке...

27. 1. прославили смо школску славу, Таца је играла на приредби

са фолклором.

31. 1. одрадили смо у суботу оно што смо славили 27. Распоред је био од уторка.

Одржано је школско такмичење из математике. На такмичењу су учествовали и наши ученици.

Опет ћемо остајати сваки дан!

Биће нам супер!

Једва чекам!

Идемо у Сомбор!

|  |  |
| --- | --- |
| Стефан | 100 бодова |
| Елена | 100 |
| Зорана | 80 |
| Филип | 65 |
| Лазар | 25 |
| Таца | 20 |




ФЕБРУАР...

3. 2. Посетио нас је песник Јефто Одавић и читао своје песме из књиге „Војводином путујући од смеха сам хтео пући“.

16. и 17. нисмо ишли у школу, био је државни празник, али смо зато ишли у суботу 21. 2. по распореду од понедељка.

21. 2. беше последња радна субота, распоред од понедељка, на настави је било 9 ученика.



28. 2. било је општинско такмичење из математике.

**Стефан је** са 68 бодова **освојио друго место**,

а Филип, Елена и Зорана имали су по 40 бодова.

У фебруару смо направили наш веб сајт од радним насловом **stanisic41.weebly.com** или Пчелице и седам величанствених!

МАРТ...

19. 3. одржано је међународно такмичење Кенгур без граница.

20. 3. прославили смо Дан школе. На приредби учествовали

* учи и Стефан у 1. тачки – награде и похвале,
* Филип, Елена, Душан и Андреј рецитовали на енглеском, спремао их наставник Никола

http://i896.photobucket.com/albums/ac161/sunce1/sMILEsi/srb_harmonika.gif

* и Таца са фолклором.

23. 3. мала радна акција – крчили смо ружичњак (88 ружа за Тита ).



Писали смо саставе...

Доживео сам бродолом

Док сам пловио, приметио сам да вода улази у брод. Схватио сам да је брод ударио у нешто и пукао. У близини се налазило једно пусто острво. Кад сам стигао на острво, пренео сам алат, храну, воду, одећу да их вода не потопи. Себи сам направио неки мали шатор. Ујутро сам видео да је мој брод скроз потонуо. Почео сам да мислим како ћу направити други. Ушао сам у густу шуму где сам бирао савитљиве гране. Вукао сам пруће до обале. У мору сам угледао различите рибе и схватио да ће ми то бити јело док не направим брод. Везао сам пруће лијанама да се не распадне. Увече бих лупао камен о камен да бих добио ватру и испекао рибу. Ујутро сам пио росу са листова, а некад и кокосово млеко. За пет дана је брод био готов. Шести дан сам запловио и негде на средини мора зачуо сам сирену великог брода. Са великог брода капетан ме је позвао да пређем код њега јер се спрема олуја која може да поломи мој брод. И тако сам преживео и остао жив и здрав. **Душан** ( Седми дан је одморио – учи )




Доживела сам бродолом



Доживела сам бродолом.

Сама сам на пустом острву. Ево како сам се снашла да преживим.

Нисам имала шта да једем, пијем и где да се склоним. Прво сам кренула у потрагу за слатком водом. Ходала сам доста дуго док нисам наишла на језерце, пробала сам воду, била је добра. Одлучила сам да направим склониште од палминих грана и листова. Видела сам да у језерцету има риба, али морала сам направити нешто с чим ћу их уловити. Сетила сам се да је можда море избацило на обалу нешто што ми може користити, кренула сам ка обали где сам нашла једну куку оштрог врха и обрадовала се јер могу је причврстити на штап и уловити рибу. У даљини сам угледала неку кутију и отрчала да видим шта је. Кад сам пришла, видела сам да је то кофер, отворила сам га. Нашла сам одећу, батеријску лампу и лопту. Понела сам све то у склониште. Одломила сам грану која ми је одговарала да завежем куку на њу, нашла сам каиш у коферу и с њим причврстила куку за штап и одмах кренула да пробам да ловим. Испочетка ми није никако ишло, али после неколико сати вежбања, успела сам да уловим једну рибу. Да бих је испекла и појела, и да бих се угрејала, морала сам наложити ватру. Сетила сам се да имам лупу и док је сунце још сијало, ставила сам лупу да зраци сунца загревају стакло, а испод сам ставила лишће и ситне гранчице и чекала да се лишће запали. Кад се то десило брзо сам додала још гранчица и ватра се разгорила. Набола сам рибу на штап и окретала је док се није испекла. Јела сам и легла да спавам. Сутрадан сам отишла на обалу да видим да ли пролазе бродови, али никог није било. Сетила сам се авиона и великим словима на песку написала СОС. Размишљала сам како да се спасем са острва, вратила сам се у склониште и видела батеријску лампу. Одлучила сам да што више времена проводим на обали и посматрам да ли наилазе бродови којима бих могла послати сигнале батеријском лампом. Дани су пролазили, научила сам да ловим рибу, да нађем бобице које су јестиве, нашла сам банане и научила да разбијам кокосове орахе, пијем млеко из њих. Пронашла сам и начин како да исплетем лијане и учиним склониште још бољим и да упалим ватру кад нема сунца ударајући камен о камен док не направим варницу. Нашла сам и једног малог мајмуна који ми је постао пријатељ. Једног дана стојећи на обали угледала сам велики брод. Брзо сам узела лампу и почела слати светлосне СОС сигнале. Када сам видела да се спушта чамац са брода, схватила сам да сам спашена. Дошли су по мене и мог малог пријатеља кога сам повела кући.



Кристина

Сутрадан бих направио оружје, нпр. нож. Запалио бих бакљу да ме спасиоци нађу. Онда бих нашао животињу и заклао је, затим запалио ватру да испечем животињу. Ако ме спасиоци не би нашли, направио бих сплав од балвана и коре с дрвета банане. На њему бих понео кокос, неко воће, нож, нешто велико на штапу што се види да ме спасиоци лакше угледају и ишао бих у једном правцу, нпр. југ, југоисток, југозапад.

Да сам доживео бродолом и да сам на пустом острву прво бих потражио храну и воду, онда бих направио бакљу од вештачких материјала које би море избацило на обалу. Онда бих потражио склониште.

**Филип**

28. 3. било је окружно такмичење из математике и **Стефан** је са 65 бодова освојио **похвалу**.

Браво, Стефане!!!



Браво, децо, браво Стефане!!!

АПРИЛ...

2. 4. у уторак имали смо распоред од петка.

3. 4. отишли смо на распуст, и остали тамо до 13.



Стигли резултати Кенгура!!!

Овако смо прошли – од 120 бодова   
Стефан - 80 бодова   
Филип - 56, 250  
Душан - 52  
Елена - 48, 250  
Лука - 37, 500  
Андреј - 29  
Зорана - 26,250

Стефан је најбоље урадио тест у категорији нижих разреда, а други је по успешности у школи па је за успех добио похвалницу.

23. 4. Гледали смо луткарску представу „Чаробна метла“ коју је спремила учитељица Јелена Ваци са својим ученицима.

24. 4. мала радна акција – пролећно сређивање баштица, сађење сезонског цвећа, чупање траве...




Писали смо трећи писмени из српског...

Моја комшиница

Моја комшиница се зове Мара. Она се дружи са мојом учитељицом. Има 53 године и јако ме воли.

Мара има кратку косу, црну као ноћ. Нос јој је помало крив. Није нешто висока, можда за главу вишља од мене. Стоји мало погрбљено и опуштених рамена. Када стоји руке прекрсти на грудима. Кожа на рукама јој је мало испуцала и храпава. Руке су јој тешке и дебеле. Мислим да би болело кад би неког ударила. Добра је и културна. Кад мене сретне на улици или ми се само јави, или ме загрли, или каже да поздравим учитељицу. Воли да се брине о биљкама и животињама. У слободно време слуша музику или гледа телевизор. Лети стоји испред куће. Ако је јака врућина прави колаче или кифлице.

Мара је заиста фина особа. Некад ме мало нервира кад се заприча, па ја морам да стојим и да је слушам. Али волим кад ме хвали и говори да сам лепа.



**Елена** ( 5 )

Мој комшија

Мој комшија Дејан Олуић ми је био најбољи друг. Он се доселио пре четири године. Прво сам мислио да је чудак, али онда сам га упознао и схватио да је добар друг.

Виши је од мене за главу. Има кратку косу црну као ноћ. Уши су му нашиљене на врховима, а нос шпицаст. Мало је погрбљен јер је стално за комјутером. Руке му се мало тресу. Не воли да излази напоље тако да га више не виђам често. Воли да игра фудбал. Кад се наљути, гађа оног ко га је наљутио камењем. Тврдоглав је као мазга. Кад не иде онако како он хоће, протестује. Стално се смеје, али не знам зашто. Забавно је играти се с њим и оно мало што излази напоље. Нема добре оцене, не учи баш нешто. Стално мења две – три тренерке и тако га препознајем издалека.

Ја мислим да је Дејан једна насмејана особа која уме да се наљути. Не бих волео да се одсели јер би било досадно у мом крају.

**Филип** ( 5 )

Моја комшиница



Моја комшиница се зове Мара. Има 64 године. Она

живи поред мене.

Мара има ситне смеђе очи. Поглед јој је оштар. Има кратку косу седу као пепео. Ниска је и средње дебљине. Када некоме из комшилука треба помоћ, она увек радо помаже. Прошле године кад смо утоварали кукурузе она је и утоварала кукурузе у корпе и односила корпе. Понекад је љута, јер је њен унук Борис, који има 4 године, не послуша или је изнервира. Када неко започне причу о њеном мужу, она се растужи јер је он умро и много јој недостаје. За први април се нашалила са мојом другом комшиницом Маријом. Мара је рекла да је Маријина хаљина изгорела кад су палили неке папире, а Марија се чудила и била је тужна, рекла је да јој више неће ништа позајмљивати. Мара је тек сутрадан рекла да се шалила, онда су њих две заједно праснуле у смех.

Она је јако добра комшиница, по мени једна од најбољих. Мислим да и други из комшилука деле моје мишљење.

**Кристина** ( 5 )



МАЈ...


1. 5. нисмо ишли у школу – празник!

7. 5. педагогица нам је тестирала брзину читања и разумевање прочитаног. Имали смо да прочитамо 15 кратких прича и да одговоримо на по једно питање у вези са причом.

8. 5. гледали смо луткарску представу деце из Основне школе „И. Л. Рибар“ из Сомбора „Јежева кућица“ у школској сали.



Писали смо саставе....



Среће која се не дели није среће

Било је сунчано. Јако сам била уморна од фарбања

школе. Приспавало ми се. Стигла сам испред куће и полако

отворила капију. На средини дворишта било је бело ждребе.

Ушла сам у кућу и питала тату чији је то коњ, а он је рекао да ми је то купио за поклон. Одмах сам назвала Кику, Зоку, Бојану, бабу Наду, бабу Раду. Сви су ми рекли: „Благо теби!“ Сутрадан сам се и у школи похвалила и позвала другаре да дођу па да се играмо. Када су дошли дали смо му да једе и онда смо се играли. Питали су ме : „Како се зове?“, а ја сам рекла: „Хајде да му дамо име!“ било је много предлога, али ја сам му дала име Маза. Другари су отишли кући, а ја сам се наставила играти са Мазом.

Да срећу нисам поделила не бих уживала у њој и не бих имала леп дан као што је био. Договорили смо се да се и сутра играмо са Мазом.

Таца



Ја сам мами направила честитку за рођендан и за 8. март.

Она је била изненађена. Јако се обрадовала.

Ја сам се похвалила браћи и очуху. Мама је била насмејана. Рекла је: „Хвала!“. Малко су јој кренуле сузе на очи. Ја сам била срећна и задовољна. Поделила сам срећу зато што сам све направила како треба. Сви су били поносни на менe што сам то урадила.

Ана

13. 5. одржан је пролећни крос.

Дајана Н. и Лука


Елена и Лазар

Бојана и Каменко



Посетили смо Галерију Станишићку и погледали изложбу сомборских слика.





Највише ми се свидела слика „Бабе иду на пијацу“. Ја сам на тој слици видео Хобите. Свидела ми се јер је црвена и западне ти за око. Била је мистериозна. Волим мистериозне ствари па мислим да ми се и због тог свидела. Небитно, бабе су биле босе. По слици се чини као да се гегају. Биле су дебеле и длакаве. Нису имале главе, тачније лица. Нису ни косу имале, али су имале капуљаче. Шетале су кроз црвену шуму. Небо је такође било црвено. Баба је било петнаест. Не разумем зашто је сликар назвао „Бабе иду на пијацу“ кад оне изгледају као чудовишта. Стопала су им била дугачка као две ципеле. Било је много слика, око 20. Слике су биле различитих аутора. Неке су биле шарене. Неке су биле мистериозне. Једна је била двобојна. Биле су слике које одмах препознаш. Већина слика је била о Сомбору. Једна је била о кући Саве Стојкова. На најједноставнијој слици била је панорама Сомбора. Била је једна слика коју су сви препознали – биоскоп. То буде неки скуп сликара па они сликају. Слике остају организатору. Било је и слика које нису везане за Сомбор, на пример, моја омиљена. Можда је било 2-3 такве. Све у свему, слике су биле лепе.

Филип


ЈУН...

1. 6. учитељица Јелена Ваци нас је фотографисала за таблон.

2. 6. имали смо час у библиотеци – енциклопедије и речници. Библиотекарка нам је показала које речнике и енциклопедије има, како се читају, поделила нам је задатке – да пронађемо шта значе неке речи или неке интересантне податке у енциклопедијама.

3. 6. ишли смо на екскурзију са трећим разредом, а нас је пазила директорица.

3. aprila tačno u 8 sati idem za Novi Sad! Dušan



Lazar – Na ekskurziju smo krenuli u 08 : 00 i došli tamo u 10:00.




Putovali smo jako dugo. U putu smo videli reku Dunav. Dajana R.

Кad smo krenuli bila sam baš uzbuđena. Elena

Bilo je vruće. Kiša nam nije padala. Taca

Ja sam povraćala 11 puta. Ivana




Stigli smo u prirodnjački muzej. Tamo je bilo super. Videla sam glavu mamuta i mnoge preparirane životinje, najviše mi se svideo vuk. Elena

U muzeju sam videla kosti mamuta i puno prepariranih životinja. Bojana

Tamo smo videli lobanju mamuta. Bila je velika. Videli smo razne ptice, ribu, medveda, vuka, srne i jelena. Dajana R.

**Bio je puno životinja kao da su prave. Nismo smeli da diramo jer bi skulptura pala. Nina**



U muzeju mi se svidelo to što su napravili neko stanište. Taca

Bilo je nekog kamenja. Ana









Videli smo fosile i kristale. Najviše mi se svideo pećinski medved. Telefon sam zaboravio u autobusu tako da ništa nisam uslikao. Bilo mi je zabavno. Stefan











Kad smo došli na Petrovaradin kupovali smo suvenire. Tamo su nas bolele noge i bilo je vruće. Dušan

Posle toga smo se vozili do tvrđave. Kad smo stigli penjali smo se na veliko brdo. Tamo smo malo stali da se odmorimo. Neki su kupovali sa tezga a neki su igrali tombolu. Čim smo se malo odmorili odmah smo

morali ići. Dajana R.



**Ovo mi je jedna od najlepših tvrđava. Kad smo krenuli gore svi smo kukali, jecali. „Bole me noge!“ Išli smo preko jednog mosta koji je mogao da padne. Stalno su nas pratili oni sa drangulijama. Ja, bogme, nisam kupovala. Nina**



Posle toga išli smo na Petrovaradin. Na Petrovaradinu je bilo lepo. Imali smo dobrog vodiča koji nam je reko nešto o tvrđavi. On nas je odveo do vojnog muzeja. Elena

Tamo mi nije bilo lepo, ali je bilo zanimljivo. Taca








U njemu je bilo puno pušaka, mačeva, i tri topa, dva velika jedan manji. Kad smo išli do bunara, prolazili smo kroz neki tumelčić. Jedan bunar je bio dubok 60 metara, a drugi puno manje. Elena

Otišli smo u vojni muzej. Videli smo razne topove. Dečacima su se najviše svidele puške. Bilo ih je puno. Videli smo deblo kojim su plovili Turci. Posle smo otišli da vidimo bunare iz kojih su Turci vadili vodu. Bila su dva duboka i jedan plitak bunar. Dajana R.



Bunar – bio je ograđen staklom. Bilo je zabavno kod bunara. Stefan



**Kad sam stigla do vojnog muzeja, bila sam tužna što naša učiteljica nije išla. Mogla bi nam od tamo zadati nešto za kontrolni. Najviše mi se svido čamac i mapa Novog Sada. Kada smo silazili do bunara ja sam se mnogo plašila. Bunar je bio dubok 60m, a širok 4m. Nina**



Videli smo oružje koje se koristilo u Prvom svetskom ratu. Otišli smo da pogledamo bunar koji je dubok 60m, širok 4m, a u njemu ima 15l vode. Dušan

Bio je čamac star 1700 godina. On je bio od drveta i nije se raspao jer je bio u mulju i to ga je sprečilo da istruli. Bunar je bio dubok 60m, a širok 6m. Filip





Svidelo mi se oružje, čamac i velika karta Novog Sada. Ana

Vojni muzej mi se baš svideo, a najviše tenkovi.Zorana



Najlepše mi je bilo u vojnom muzeju. Ivana

Kad smo završili sa bunarom otišli smo u katakombe. Tu mi je bilo najlepše, bilo je 12 stepeni. Tuneli su bili tako super. Vodič nam je rekao da su vojnici tu živeli 6 meseci i da nisu izlazili napolje. Elena

Bilo je malo hladno. Bilo je puno tunela. Dajana R.

Najviše nam je prijala šetnja kroz katakombe. Taca








Tamo je bio mrak. Videli smo kako je vojska pucala. Dušan

**Kada smo sišli u katakombe mnogo sam se plašila jer je bilo mračno. I stepenice su strme. Bilo je mnogo strašno i plašila sam se da ne upadnem u rupu. Nina**



Rekla je da je sve zajedno dugačko 16km, ali da ćemo proći kroz deo dugačak samo 1,2km. Brzo smo prošli, katakombe su mi bile zabavne. Stefan

12 stepeni je svakog dana u godini. Tamo su bile puškarnice, velike prostorije u kojima su se odmarali vojnici, bili smo u delu gde su bili topovi. Po građevini i materijalu videlo se da su katakombe jako stare. Jedino mi se nije svidelo što nismo otišli na „ 4 sprat“ podzemlja. Filip



Kada smo stigli u katakombe najbolje su bile stepenice. Vodič je rekao da ima 12 stepenica.Bojana



Posle katakombi imali smo mali odmor da pojedemo nešto.

Elena

Posle smo otišli u planetarijum. Videli smo puno planeta. Gledali smo kroz teleskop. Kroz njega se videlo sunce. Izgledalo je kao veliki beli krug. Dajana R.


Trebalo je da gledamo zvezde, ali se to pokvarilo pa je ispalo malo bezveze. Dušan

Trebali smo gledati kao zvezde, ali to nismo gledali. Ana



Nažalost nismo videli mnogo nešto nije valjalo. Čovek nam je pričao, ali meni to nije zanimljivo. Taca


**U planetarijumu nisam ništa razumela. Čovek je bio jeko tih, ali su mi planete bile mnogo lepe. Nina**



.

Projektor nije radio pa mi se u planetarijumu nije svidelo. Filip

Planetarijum mi se nije svideo, bilo je glupo, a i Kika i ja smo zakasnile. Elena




U planetarijumu je bilo glupo, nisam ništa čula ni razumela. Bojana

Mislio sam da će tamo biti najbolje, ali je bilo dosadno. Mašina ima se pokvarila. Stefan

Elena mi je dala narukvicu protiv povraćanja, ali meni nije pomogla. Ja sam mislila od sladoleda da se osvežim, ali sam ga povratila. Svi su me pitali jesam li dobro. Popila sam tabletu ni ona mi nije pomogla. Ivana


Bilo je dosadno dok sam čekao u redu. Stefan

U opservatorijumu je bilo kul, videli smo sunce. Sunce je bilo plavo. Bojana




Videli smo sunčevu pegu, meni se to na početku činilo kao mušica, a ta pega je 2-3 putaveća od Zemlje. Filip

**Tamo smo videli jednu tačku crvenu. Nije mi tamo bilo nešto posebno. Jedva sam čekala da stignemo u kuću JJ Zmaja. Nina**




Zanimljivo mi je bilo gledati sunce. Malo je belo. Sijalo je, a oko njega je sve plavo. Taca



U opservatorijumu nije bilo ništa posebno, ali sam videla sunčeve pege. Elena



U kući J.J. Zmaja mi se svidela njegova haljina u kojoj je pisao pesme. Nije mi se svidelo to što mu je luster jako nisko i moš da udariš glavom.Zorana



Gledali smo slike, njegov pribor za doktora. Videli smo njegovu sobu i jednu prostoriju sa njegovim pesmama za decu. U hodniku su bile 4 stolice, u jednom oramru su bile gusle. Ana

Tamo nas je sačekala jedna žena koja nam je pričala o njemu. Ja sam zapamtila da je on imao tuberkulozu, da se njegova žena zvala Ruža i kad je rodila decu sva su umrla, a na kraju i ona. Čika Jova je tek kasnije saznao da je on prenosilac tuberkuloze i da su svi oni od toga umirali. I zapamtila sam da je dok je žive u toj kući zasadio krušku koja još živi i da je voleo da jede grožđe. Videla sam neke stvari i njegovu kućnu haljinu koju je voleo da nosi tokom zime. Tamo smo se malo odmorili. Dajana R.

U kući Jove Zmaja smo videli njegovu kuću, ja sam kupila časopis „Neven“. Vodič nam je pričao o njegovoj porodici i o njegovoj zaraznoj bolesti. Elena



**Najviše mi se svidelo dvorište. Tamo smo i trčali i skakali. Kupovali smo uspomene i njegove pesme. Bilo mi je baš lepo. Nina**





Bile su slike njegove žene Ruže i njihove dece koja su preminula jer im je Jovan preneo bolest. Bile su tri stare stolice. Na svakoj je bilo ime njihove dece. Videli smo kućni haljinu koju je nosio zimi da mu bude toplije dok piše pesme. Časopis Neven dobio je ime po njegovoj ćerki Neveni. Kad smo obišli kuću kupovali smo suvenire. Taca

Tamo je bilo najdosadnije. Tu smo bili 1h i 30min. Jedva sam čekao da idemo u manastir. Stefan

Posle smo otišli u Krušedol i kupovali krstove i brojanice. Pop je bio smoren i jedva je dočekao da nas se otarasi tako da mi se tamo nije svidelo. Filip



Crkva je bila veoma lepa. Ivana

Pop je malo pričao o Arseniju trećem Čarnojeviću i o seobama. Dajana R.

Ja sam kupio i krst koji ide oko vrata, ali kanap nije bio svezan. Ja sam ga zavezao i stavio oko vrata. Nisam ga dobro zavezao. On se razvezao, a ja nisam ni znao. Negde sam ga izgubio. U manastiru mi nije bilo ni zabavno ni dosadno. Stefan

U manastiru nisam ništa čula ni razumela. Bojana

Tamo smo kupovali sveće za zdravlje i pokojnike i zapalili ih. Taca

Pop je govorio tako da ga ništa nisa razumela. U manastiru ipak nije bilo loše. Elena



U manastiru smo slušali popa ili monaha koji je bio star. Zapalio sam sveće, uzeo brojanicu. Dušan



Posle manastira krenuli smo kući. Dajana R.

Kad smo krenuli kući pola dece je spavalo. Svi smo se izmorili. Elena

Sedela sam pored Nine. Ivana

Kad smo išli ući igrali smo istina izazov. Elena i Zoka su trebale da poljube Lazara u obraz, ali nisu htele. One su bile izgubile. Onda su se priključile i Dajana Radman i Taca pa smo krenuli ispočetka. Stefan



**Ovo mi je bila najlepša i najbolja ekskurzija na svetu. Nina**

Писали смо четврти писмени изсрпског...



Наставити причу:

Put koji nikuda ne vodi

Na izlazu iz sela račvala su se tri puta: jedan prema gradu, drugi prema moru, a treći – nije vodio nikuda.

Slavko je to znao, jer je već pitao Petra i Pavla, i obojica su mu jednako odgovorilia:

- Onaj put? Nikuda ne vodi.

- Pa što su ga onda sagradili?

- Niko njega nije sagradio; tu je on otkad je gavran pocrneo.

- I nikad nikoga nije zagolicalo da pođe i pogleda kuda vodi?

- Ti si baš svojeglav. Već smo ti rekli: nema se šta pogledati...

- A kako ćete to znati, kad tamo nikad niste bili?

Bio je taj Slavko zaista svojeglav, i ime su mu nadenuli Slavko Svojeglavko, no nije se ljutio, nego je samo na onaj put mislio, put koji nikuda ne vodi.

Jednog jutra ustane on rano, iziđe iz sela i uputi se onim tajanstvenim putem...Mislio je da ga niko ne prati i taman kad je bio sasvim siguran u to, Pavle ustade iza žbuna, vide Slavka i poče da ga prati. Slavko je nastavio da šeta ne brinući se uopšte i ne plašeći se. Na putu ispred sebe video je dva zeca kako leže mrtvi, s nogama spojenim u trougao. Prvo se malo uplašio, ali onda je shvatio da mrtav zec u šumi nije neobična pojava. Nastavio je još nekoliko desetina metara i ugledao je česmu. Dotrčao je do česme i počeo piti vodu, a Pavle, koji ga je sve vreme pratio, konačno ga je stigao. Slavko ga je pitao šta će on tu. Pavle mu je rekao da ga je pratio jer je takođe radoznao.


Udaljili su se već nekoliko kilometara od sela i nisu imali pojma kakva je panika u selu za njima dvojicom. Pešačili su i ogladneli, nisu imali šta da jedu, a ni da piju. Videli su neku kuću i otrčali do nje. Napolje je izašao neki čovek. Oni su ga pitali mogu li dobiti nešto da jedu i piju. Čovek ih je poslužio. Pitao ih je šta rade tako daleko od sela. Oni su odgovorili: „Idemo tajanstvenim putem“. On ih je pozdravio, a oni su pošli dalje. Kraj puta je bio jako blizu. Stigli su do kraja, a tamo je bila dijamantska vaza. Uzeli su je i vratili se u selo.

U selu su ih kaznili batinama, mada bilo je i onih koji su im pripisivali zasluge za pronađenu vazu. Seljaci su vazu odneli u grad i dali je ljudima u muzeju da utvrde njenu starost i vrednost, a Pavle i Slavko bili su heroji opštine.


Filip

Jednog jutra ustane on rano, iziđe iz sela i uputi se onim tajanstvenim putem...Išao je trčećim korakom. Jurio je, ali je sve bilo pusto. Nigde nije bilo ni žive duše. Hodao je satima i napokon našao pećinu. Ušao je u nju. Naišao je na džinovskog zmaja. Bio je crven i imao je krila od vatre. Na njima su bile tri crne kandže. Imao je izduženu njušku i oštre, zakrivljene zube. Noge su mu bile žute boje i bile su velike kao stablo sekvoje. Imaoje dug vrat i bodlje od magme. Kad ga je Slavko video, skamenio se. Počeo je da trči ka izlazu, ali zmaj ga je čuo i preprečio mu put. Udario je repom o pod i Slavko je pao. Udarac je bio tako jak da je prouzrokovao zemljotres. Zmaj je počeo da govori kako je mnogo ljudi došlo tu, ali da su umrli od snage zemljotresa. Rekao je Slavku da će ga poštedeti ako nikome ne bude rekao za njega. Čim nekome kaže, umreće i on preko noći zajedno sa Slavkom. Slavko mu je obećao da će čuvati tajnu, još mu je rekao da mu u selu niko ne bi poverovao kad bi ispričao za zmaja. Zmaj je otvorio pećinu, Slavko je otišao. Zmaj se ipak odselio. Našao je novo stanište pod morem i dobio je moć da bljuje vodu.

Slavko je bio srećan dok je razmišljao o zmaju. Malo se plašio da se ne oda pred drugima. Bio je ponosan na avanturu koju je preživeo i zadovoljan što je otkrio gde vodi tajanstveni put.



Stefan ( 5 )



Jednog jutra ustane on rano, iziđe iz sela i uputi se onim tajanstvenim putem...Slavko nije dugo šetao, a sunce je već upeklo. Sunce žeže sve jače i jače, a Slavko ne odustaje. Dečak je podigao umornu glavu i video nedaleko od njega drvo trešnje. Ubrzao je korak, ubrao trešnje i seo u hladovinu drveta. „Poješću malo trešanja i odremati“, rekao je Slavko, „a zatim ću nastaviti put. Siguran sam da ću videti nešto što se ne vidi svaki dan.“ Prošlo je sigurno sat vremena, Slavko nije ni oka sklopio, razmišljao je o onome što su mu Petar i Pavle rekli. Ustao je i trčećim korakom pratio put koji je prolazio kroz šumu. U šumi je video srne, zečeve, a i vuka. Kada je ugledao vuka, počeo je trčati što je brže mogao, ali put zaista nikud nije vodio. Dečak je posle izvesnog vremena počeo da usporava, izmorio se. Vuk ga je pratio. Slavko je u jednu ruku uzeo kamen, a u drugu debelu granu koju je otkinuo sa najbližeg drveta. Zamahnuo je na vuka granom i pripretio mu kamenom. Vuk je pobegao.


Kada se i to završilo Slavko je bio manje svojeglav. Vratio se kući, legao je na krevet i rekao: „Za koju godinu, kad budem malo jači da mi vuk ne sme prići, opet ću krenuti da dokažem da ipak taj put nekud vodi.“

Elena( 5)

Jednog jutra ustane on rano, iziđe iz sela i uputi se onim tajanstvenim putem...Dugo je šetao, noge su ga bolele, odjednom svuda oko njega stvorio se mrak, nije ništa video. Na Slavkovu sreću, pojavio se svitac i osvetlio mu je put. Slavko je išao za svicem. Svitac ga je poveo u tvrđavu na kraju puta koju niko nije mogao videti osim onoga ko dođe do kraja. Slavko je ušao u tvrđavu, tamo je bilo predivno, zidovi su bili od kristala, stolice od zlata, stepenice ukrašene mašnicama... Sa stepenica je sišao uplakani kralj. Kralj je počeo priču, a priča je glasila da je on nekad davno imao kćer koja se zvala Magdalena, ali je ona, kad je imala 15 godina, otišla da nabere cveće u bašti i od tada se više nikad nije vratila. Jako davno put koji nikuda ne vodi bio je putdo kraljevstva, ali od kad je princeza Magdalena nestala, kraljevstvo je nestalo, a put zarastao. Slavko je pitao kralja zašto ga je svitac doveo. Kralj mu je odgovorio da onaj ko prvi ovde dođe može da spasi princezu. Kralj mu je rekao da je on jedini dovoljno hrabar da kroči na ovaj put. Slavko je odmah krenuo da pretraži baštu. Tražio je dugo kad odjednom čuo je plač ispod zemlje. Odmah je uzeo ašov i počeo da kopa. Kad je iskopao jedan metar video je stepenice i hrabro je sišao. Video je vešticu kako muči princezu.

Slavko je vešticu udario štapom koji je bio na ulazu. Veštica se onesvestila i upala u kazan u kom je htela da skuva princezu. Princeza se zahvalila i otišla do zamka sa Slavkom. Princeza i kralj su se izgrlili i izljubili. Kralj je Slavku nudio da postane princ. Slavko je odbio i krenuo kući. Odjednom opet se pojavilo kraljevstvo. Slavko je potrčao kući da se ne bi izgubio.

Sutradan je sve ispričao drugovima, a oni su mu zavideli. Bilo im je žao što oni nisu bili tako hrabri. Hteli su da vide kraljevstvo, princezu i kralja, ali nisu mogli. Slavko je jedini išao tamo i samo on sve to može da vidi. I sve to samo zato što ga je zagolicao onaj tajanstveni put...



Kristina ( 5 )

5. 6. имали смо зваршни тест из математике. Од 20 задатака највише тачних урадио је Стефан 19, најмањи број тачно решених задатака је 4, нема задатака које су сви знали да ураде, а ни задатака које нико није знао урадити. Просечан број тачно урађених је 10, 79 што значи да смо на почетку били бољи. Сада смо лошије урадили задатке на основном нивоу, а боље смо урадили задтке на напредном нивоу.



10. 6. направили смо таблон!!!

10. 6. била је завршна приредба и журка.

11. 6. имали смо квиз „Читам и знам“.

1. место „Флажс силни“ – Андреј, Стефан, Филип
2. место „ Ахили“ – Дајана Р., Николина, Кристина
3. место „ Бубамаре“ – Лука, Лазар, Каменко
4. место „Лептирице“ – Дајана Н., Ана, Ивана

Љупке помоћнице – Таца ( жири и записничар), Милица ( жири и фотограф) и Зорана ( фотограф и записничар )

У току другог полугодишта имали смо по један час са сваким наставником који ће нам предавати у петом разреду.

Ево шта смо радили на тим часовима:

Српски - врсте речи,

Математика – једначине са множењем и дељењем,

Биологија – природне појаве и прилагођавање,

Географија – садржај програма за 5. разр. ( час одржала наставница Бојана ),

Историја – пад српског царства,

Музичко – Домовина, обрада песме,

Физичко – полигон препрека,

Ликовно – пастел, птице ( часове одржала наставница Светлана Лазић и направила изложбу радова у холу школе),

Техничко – саобраћај, тест

Немачки – поздрави на немачком и рецитација,



Енглески – вероватно нешто на енглеском.

12. 6. вратили смо уџбенике и отишли на сладолед!!!

И тако смо завршили четврти разред, један и једини.

Занимљивости...

Учествовали смо у хуманитарним акцијама - помоћ за оболеле од церебралне парализе, помоћ за децу из дома.

Учитељица Марина нам је мерила брзину и спретност, требало јој за неки рад.

Сви смо учествовали у осликавању школе.

Ове године изречене су само опомене, није било укора.

Само они који су свирали имали су закључене петице из музичког...

Милица је више пута на граничарима ухватила Лазине лопте...

Ана је почела да свира фрулицу...

Таца је одсвирала све песме иако није морала ни једну...

Дајана Н. се јављала да чита скоро на свим часовима српског...

Зорана је најозбиљније од свих схватала припреме за такмичење из математике...

Бојана и Душан су нас почастили ДИВНИМ колачима после славе...

Каменко је учествовао на обе приредбе...

Дајана Р. има најлепши и најчиткији рукопис...

Стефан је позајмио Ивани патике на излету...

Лука је био најбржи у чунастом трчању, 7,88 секунди

Филип је предложио да направимо камин и веб сајт...

Елена је нацртала оне лепе јелене на кулиси за зимску приредбицу...

Лазар је био један од најактивнијих ученика на часовима...

Николина је више пута остала последњи играч у граничарима и никако нису могли да је избију...

Кристина је дала предлог да на таблон ставимо колаж као оквир око слике...

Андреј је најдаље бацио медицинку, 6,20m...

Ивана ни сузу није пустила кад су јој шили усну...

Бојана је правила дивне шаре по табли, свескама, папирићима...

Душан је једва чекао кад ће радне акције...

Андреј је добио брата, а Таца виолину. Још не знамо ко је гласнији – брат или виолина...

Милица је била одлична љупка помоћница и одлично делила радне листове, листиће...

Кристина је и ове године ишла на 4 изборна предмета – верску наставу, грађанско, рачунаре и мађарски...

Дајана Н. је најбоље радила стој на рукама у одељењу...

Филип је направио Прези о Првом светском рату...

Лука је престао носити наочаре...

Андреј је на тесту из природе написао да су два основна типа насеља Адам и Ева...

Зорана му је на то рекла: „Андреј, шта ти је? То су биљке!“

Лазар је рекао да је Вук Караџић сакупљао народне песме и маркице...

Бојана је на контролном написала да је пубертет животна заједница детињства и младости...

Душан је урадио све тестове на нашем сајту...

Таца је одлично радила задатке из геометрије...

Ивана је на питање на које се све начине могу раздвојити састојци смеше мудро одговорила: „Зависи од смеше!“

Стефан је писао маштовите саставе...

Ана је напредовала у писању састава....

Дајана Р. је најредовније учила, нарочито природу...

Нина је и ове године била поуздана љупка помоћница и другарица која је пружала утеху и подршку...

Каменко је изузетно напредовао у решавању матаамтичких задатака...

Филип се на тесту за Кенгура потписао са Фили...

Андреј: „Ајме, ко ће издржати да не ради физичко до краја марта! Брига ме, ја ћу почети да радим у априлу.“

Ове године три детета су била поломљена ( Ана, Андреј, Лука ), а само једно шивено ( Ивана)...

Лазар је глумио да је написао домаћи и уредно је одговарао на питања у дневник читања мада књиге није читао...

Они су проглашени за ученика месеца....

|  |  |
| --- | --- |
| Месец | ученик |
| Септембар | Стефан Шеша |
| Октобар | Андреј Жунић |
| Новембар | Филип Лежаић |
| Децембар | *Д*ајана Новић |
| Јануар | Зорана Буловић |
| Фебруар | Татјана Урбан |
| Март | Милица Резић |
| Април | Ивана Јовичић |
| Мај | Елена Рончевић |
| Јун | Филип Лежаић |

ОВАКО СМО ЗАВРШИЛИ ЧЕТВРТИ РАЗРЕД...

**ОДЛИЧНИ УЧЕНИЦИ**

Зорана

Кристина

Филип

Дајана Р.

Елена

Стефан

**ВРЛО ДОБРИ УЧЕНИЦИ**

Лазар

Душан

Андреј

Бојана

Ивана

Нина

Милица

Таца

**ДОБРИ УЧЕНИЦИ**

Лука

Каменко

Дајана Н.

Ана